tomron87/hebrew-wikipedia-sentences-corpus huggingface dataset:
האלבום "In My Tribe" ("בשבט שלי"), בסגנון פופ רוק, יצא לאור ב-7 ביולי 1987 והפך לאלבומה המצליח ביותר של הלהקה.
הוא שהה במצעד האלבומים האמריקאי במשך 77 שבועות והגיע בשיאו למקום ה-37. כשנה לאחר צאתו הגיע למעמד של אלבום זהב, ובפברואר 1998 הגיע למעמד של אלבום פלטינה כפולה, לאחר שמכר למעלה מ-2 מיליון עותקים.
האלבום ביסס קהל מעריצים גדול של הלהקה בארצות הברית, והתקבל היטב גם בבריטניה.
האלבום המקורי כלל גרסת כיסוי לשירו של קט סטיבנס "Peace Train", אולם החל מ-1989, לאחר שסטיבנס הביע תמיכה פומבית ברדיפתו של סלמאן רושדי, השיר הוסר מכל עותקיו החדשים של האלבום, בעקבות דרישתה של סולנית הלהקה נטלי מרצ'נט.
ב-16 במאי 1989 יצא אלבומה הבא של הלהקה, "Blind Man's Zoo" ("גן חיות של עיוור"), שהופק אף הוא על ידי פיטר אשר, והגיע בשיאו למקום ה-13 במצעד האמריקאי.
כחודשיים לאחר צאתו הגיע האלבום למעמד של אלבום זהב, ובדצמבר 1997 הגיע למעמד של אלבום פלטינה.
הסינגל "Trouble Me" מתוך האלבום, בו התארחה הזמרת ג'בטה סטיל, הגיע למקום ה-44 במצעד הסינגלים האמריקאי.
ב-1991, במהלך הקלטת האלבום הבא, הודיעה הסולנית נטלי מרצ'נט לחבריה על כוונתה לעזוב את הלהקה תוך שנתיים, לטובת קריירת סולו.
האלבום "Our Time in Eden" ("הזמן שלנו בגן עדן"), בהפקתו של פול פוקס, יצא ב-29 בספטמבר 1992, והיה לאלבום האולפן האחרון של הלהקה עם מרצ'נט כסולנית.
הסינגל "These Are Days" מתוך האלבום הגיע למקום הראשון במצעד האלטרנטיבי האמריקאי.
בהיותה של מרצ'נט תומכת נלהבת במפלגה הדמוקרטית, הלהקה הופיעה בטקס השבעתו של ביל קלינטון לנשיא ארצות הברית בינואר 1993. ב-21 באפריל 1993 הלהקה הקליטה את הופעתה במסגרת פרויקט MTV Unplugged, ובאוגוסט אותה שנה הודיעה מרצ'נט על עזיבתה את הלהקה.
האלבום המתעד את ההופעה, בה התארח דייוויד ביירן, סולנה של להקת "Talking Heads", יצא באוקטובר אותה שנה.
הסינגל "Because the Night" מתוך האלבום, גרסת כיסוי לשירה של פטי סמית', הגיע למקום ה-11 במצעד האמריקאי, והיה לסינגל המצליח ביותר של הלהקה.
לאחר עזיבתה של מרצ'נט, ג'ון לומברדו חזר ללהקה, והביא עמו את מארי רמזי.
רמזי, שניגנה על ויולה בשלושה משירי האלבום "Our Time in Eden", החליפה את מרצ'נט כסולנית הלהקה.
הלהקה הוציאה שני אלבומים עם רמזי כסולנית: ב-1997 יצא האלבום "Love Among the Ruins" ("אהבה בין ההריסות") בחברת התקליטים "גפן רקורדס".
הסינגל "More Than This" מתוך האלבום, גרסת כיסוי לשיר של "רוקסי מיוזיק", הגיע למקום ה-25 במצעד האמריקאי.
בנובמבר 2000 הלהקה הופיעה ביחד עם התזמורת הפילהרמונית של באפלו בניו יורק.
בדצמבר אותה שנה נפטר חבר הלהקה ואחד ממייסדיה, רוברט באק, בגיל 42 כתוצאה מבעיות בכבד.
לאחר מותו הלהקה הפסיקה את פעילותה למשך כשנה.
ב-2002 החליטו סטיב גוסטפסון, דניס דרו וג'רי אוגוסטיניאק להמשיך את פעילות הלהקה, אך עם סולנית חדשה.
כשנודע לג'ון לומברדו על צירופם של ג'ף אריקסון כנגן גיטרה ואוסקר סאביל כזמרת, הוא עזב את הלהקה.
בהרכב זה הופיעה הלהקה בשנים 2006 - 2002, בעיקר בפסטיבלים שונים.
בינואר 2004 הוציאה "אלקטרה רקורדס" אלבום אוסף כפול של הלהקה, שהכיל 31 משיריה בתקופת נטלי מרצ'נט, כולל להיטיה הגדולים, שירי בי-סייד והקלטות נדירות שלא יצאו עד אז באף אלבום.
אוסקר סאביל עזבה את הלהקה ב-2007.
ב-2008, לאחר עזיבתה של סאביל, חזרה מארי רמזי להופיע עם הלהקה.
ההרכב הנוכחי של הלהקה כולל את גוסטפסון, דרו, אוגוסטיניאק, אריקסון ורמזי, והם ממשיכים להופיע.
בינואר 2010 הם הקליטו הופעה אקוסטית בג'יימסטאון, העיר שבה נוסדה הלהקה, והעלו אותה לערוץ הרשמי של הלהקה ב-YouTube.
1987 - In My Tribe (אלבום פלטינה כפולה)
1987 - Peace Train (גרסת כיסוי לשיר של קט סטיבנס)
1993 - Everyday Is Like Sunday (גרסת כיסוי לשיר של מוריסי)
1993 - Because the Night (גרסת כיסוי לשיר של פטי סמית')
1997 - More Than This (גרסת כיסוי לשיר של רוקסי מיוזיק)
1,000 מקומות מופלאים לראות לפני שנמות הוא ספר טיולים מאת פטרישיה שולץ.
הספר ראה אור בשנת 2003, ושהה יותר מ-99 שבועות ברשימת רבי-המכר העולמית.
בין "אלף המקומות" המוצגים בספר ניתן למצוא מקומות היסטוריים כגון ביתו של רוברט לואיס סטיבנסון בסמואה והמסלול של משלחת לואיס וקלארק בארצות הברית, מקומות בעלי היסטוריה תרבותית כמו הלה סקאלה באיטליה ומקומות בטבע כמו הגרנד קניון וים המלח בישראל.
הספר "מערבב" בין מקומות ידועים ומקומות נשכחים.
הספר שם דגש על בתי מלון מיוחדים ומסעדות.
ב-29 במרץ 2007 העלו ערוץ הטיולים וערוץ דיסקברי לשידור סדרה המבוססת על המקומות שבספר, ששמה כשם הספר.
פטרישיה שולץ אף הוציאה "ספר המשך" בשנת 2007 שנקרא "1,000 מקומות מופלאים לראות בארצות הברית וקנדה לפני שנמות".
תרגום לעברית של הספר יצא לאור בשנת 2006 בהוצאת ידיעות אחרונות.
1-פרופנול (1-propanol) הנקרא גם n-פרופנול (n-Propanol), הוא תרכובת כימית דליקה, חסרת צבע.
זהו כוהל ראשוני (כוהל בו קשור הפחמן הכוהלי לאטום פחמן אחד כלומר בסוף השרשרת) ואיזומר מבני של איזופרופנול.
ככל כוהל ראשוני פרופנול יכול להפוך לאלקיל-הליד, כך למשל תגובה עם זרחן אדום ויוד נותנת בניצולת של 80%.
אסטריפיקציה: תגובה קטליטית עם חומצה אצטית בנוכחות H2SO4 נותנת , והרתחה עם חומצה פורמית נותנת פרופיל פורמט.
חמצון: בתגובה עם (Na2Cr2O7) וחומצה גופרתית (H2SO4) מתקבל האלדהיד פרופנאל בניצולת של 36%, וחמצון בחומצה די-כרומית (H2Cr2O7) נותן חומצה פרופיונית.
1-פרופנול מתקבל מכמה חומצות אמינו כאשר דגנים או תפוחי אדמה מותססים להפקת אתנול.
בתעשייה מופק החומר על ידי הידרוגנציה של פרופיל אלדהיד המופק בעצמו מתגובה של אתילן עם פחמן חד-חמצני ומימן.
1 פרופנול דומה לאתנול בהשפעתו על גוף האדם אך השפעתו חזקה פי 2–4 והוא משכר.
LD50 בבליעה שנמדד בחולדות 1870 מ"ג לק"ג משקל גוף בהשוואה ל 7060 מ"ג לק"ג עבור אתנול.
בגוף הופך החומר לחומצה פרופנואית.
בניגוד לחזקות קודמות של 10 (עשר, מאה, אלף, רבבה) ולחזקה הבאה של 10 (מיליון), למספר 100,000 אין שם ייחודי בעברית, ושמו נוצר מהרכבה של המספרים מאה ואלף, כמקובל בשמות מספרים.
גם בשפות נוספות, כגון אנגלית, אין למספר זה שם ייחודי, אך בחלק ניכר מהשפות המדוברות במזרח אסיה יש לו שם ייחודי - בהינדי בבנגלית ובגוג'ראטית, למשל, הוא קרוי לאק.
יש למספר שם גם בתאית, לאו ווייטנאמית.
גם ברשימת התחיליות במערכת היחידות הבין-לאומית אין תחילית מיוחדת ל-100,000, אף שיש תחיליות לחזקות קודמות של 10 (דקה, הקטו וקילו), ולחזקה הבאה (מגה).
100,003 – המספר הראשוני ה־6-ספרתי הקטן ביותר.
101,101 – מספר קרמייקל הפלינדרומי הקטן ביותר.
101,723 – המספר הראשוני הקטן ביותר, שהריבוע שלו הוא מספר פנדיגיטלי, המכיל את כל הספרות מ-0 עד 9.
102,564 – המספר הפרסיטי הקטן ביותר
103,680 – מספר טוטיאנט גבוה במיוחד
104,869 – המספר הראשוני הראשון שמורכב מכל הספרות הלא ראשוניות
117,067 – המספר הראשוני הערפדי הראשון
142,857 – מספר קפרקר, מספר הרשאד, מספר ציקלי הקטן ביותר בשיטה העשרונית
144,000 – מספר בעל משמעות דתית בנצרות
161,280 – מספר טוטיאנט גבוה במיוחד
גובה של 100,000 מטרים (100 ק"מ) מפני כדור הארץ הוא הגובה שבו מתחילה טיסה בחלל, לפי הגדרת הפדרציה הבין-לאומית לאווירונאוטיקה
באירית נהוגה ברכה Ceád Mile Fáilte שפירושה "מאה אלף פעם ברוך הבא"
1-בוטנול או n-בוטיל אלכוהול הוא כוהל ראשוני, המכיל 4 אטומי פחמן בשרשרת לא מסועפת, הנוסחה המולקולרית C4H9OH.
הכוהל מופיע בטבע כתוצר משני של תסיסה של סוכרים ופחמימות אחרות ומצוי בכמה מאכלים ומשקאות.
החומר משמש כממס בייצור לכה וכתוסף מזון לשיפור ארומה בחמאה, שמנת, גלידה, ממתקים ומאפים.
היישום העיקרי של 1-בוטנול הוא כחומר גלם לסינתזה של האסטר בוטיל אצטט (משמש בעצמו כתוסף טעם למזון וממס תעשייתי).
להפקת 1-בוטנול הופכים פרופן לבוטיר-אלדהיד:
התגובה מתרחשת בקטליזה של קומפלקסים מסיסים במים של רודיום והאלדהיד הנוצר בתגובה יוצר פאזה נפרדת.
חיזור במימן הופך את האלדהיד לכהל:
1-בוטנול משמש לייצירת בוטיל אצטט – ממס ותוסף מזון על ידי תגובה עם חומצה אצטית בקטליזה של חומצה גופרתית.
בנוסף משמש 1-בוטנול כמרכיב בבשמים וכממס למיצוי שמנים אתרים, חומרים אנטיביוטיים, הורמונים וויטמינים.
החומר משמש כממס לצבעים, שרפים טבעיים ומלאכותיים, אלקלואידים ועוד.
הוצע להשתמש בחומר כתחליף לסולר ובנזין.
יתרונו על אתנול כדלק הוא בצפיפות האנרגיה ובנוחות האחסון שלו.
מתקיים מחקר שמטרתו יצירת כמויות גדולות של החומר על ידי חיידקים.
1-בוטנול נספג במהירות דרך המעי או הריאות.
בבעלי חוליות החומר מחומצן לאלדהיד במנגנון דומה לזה של אתנול כלומר על ידי האנזים אלכוהול דהידרוגנז.
בוטיר-אלדהיד מתחמצן בהמשך לחומצה בוטירית והיא הופכת בתאים בשלמות לדו־תחמוצת הפחמן ומים.
הרעילות בבליעה נמוכה וערכי LD50 שנמדדו בחולדות היו 790–4360 מ"ג לק"ג מסת גוף (בהשוואה ל-7,000-15,000 מ"ג לק"ג עבור אתנול).
בכמויות שאינן קטלניות החומר מדכא את מערכת העצבים המרכזית בדומה לאתנול אך השפעתו המשכרת חזקה יותר בשל האיטיות היחסית בה הוא מתחמצן.
שימו לב: ערך זה מכיל אירועים מן השנים 1009 - 1000 לפני הספירה
1003 לפנה"ס - דוד נמשח (מומלך) על ידי שמואל הנביא למלך ישראל.
1002 לפנה"ס - מותו של הקיסר ג'ואו משושלת ג'ואו בסין.
1001 לפנה"ס - הקיסר מו מחליף את ג'ואו ומתמנה לקיסר בסין.
1000 לפנה"ס (בערך) - ראיות ראשונות לחקלאות באזור ההררי של קניה.
1000 לפנה"ס (בערך) - עידן הברזל מתחיל.
1000 לפנה"ס (בערך) - ממלכת ישראל המאוחדת מגיעה לשיא גודלה עם כיבושי דוד ושלמה, תור הזהב של ישראל.
1000 לפנה"ס (בערך) - לטינים מגיעים לאיטליה מאזור הדנובה.
1000 לפנה"ס (בערך) - אשורים מתחילים לכבוש אזורים קרובים.
1000 לפנה"ס (בערך) - ייסוד פריאן במזרח אנטוליה.
1000 לפנה"ס (בערך) - שאול המלך חי בתקופה זו.
1000 לפנה"ס (בערך) - הכתב הפיניקי (שממנו התפתח הכתב העברי הקדום) מתהווה.
1000 לפנה"ס (בערך) - אורז מתורבת ביפן העתיקה.
1000 לפנה"ס (בערך) - צ'אווין מתהווה באנדים.
1000 לפנה"ס (בערך) - התהוות הקבוצה שתקרא מאוחר יותר בשם אילירים.
שאול מלך ישראל (מלך כשנתיים על ממלכת ישראל).
דוד מלך ישראל (מלך 7 שנים כמלך יהודה בלבד ו-33 שנה כמלך ישראל).
זרטוסטרה, מייסד הדת הזורואסטריות אשר נקראת על שמו והייתה הדת המרכזית בפרס עד בוא האסלאם.
1.000.000 (בעברית: מיליון, מעוצב: Million) הוא סינגל שהקליטה הזמרת הרומניה אלכסנדרה סטאן בשיתוף הראפר הרומני קרלפרייט, מתוך אלבום הבכורה שלה, Saxobeats.
השיר יצא לאור ב-20 בינואר 2012, כסינגל הרביעי והאחרון מתוך האלבום.
היה זה הסינגל הרביעי והאחרון מתוך האלבום, ולכן הצלחתו הייתה בינונית ביחס לשלושת הסינגלים הראשונים.
עם יציאתו נכנס השיר אל המקום ה-17 במצעד שברומניה, ה-34 במצעד האיטלקי, וה-21 במצעד הספרדי.
השיר נכתב על ידי אנדריי נימירסקי, מרסל פרודן ומרסיאן אלין סוארה, והופק על ידי נימירסקי ופרודן.
השיר הוא בסגנון הרית'ם אנד בלוז והפופ, כשברקע ניתן לשמוע כלי נגינה רבים, המשתלבים עם הסגנונות של השיר.
שיתוף הפעולה הזה הוא השני של השניים, כאשר הקודם לכך היה רמיקס לשיר "Mr.
הווידאו קליפ הנלווה שצולם לשיר הועלה לערוץ היוטיוב של "Prodan's label", שבבעלות סטודיו מען, ב-22 בדצמבר 2011. הקליפ צולם ובוים על ידי יוליאן מוגה, בבוקרשט שברומניה.
על הבגדים שלבשה בקליפ דיברה סטאן בראיון ואמרה כי: "הבגדים היו חייבים להיות בסגנון יקר וזוהר, משולבים עם סגנון עירוני", לאחר התייעצות עם הסטייליסטית שלה אנדרה מוגה.
הקליפ הוצג לראשונה ב-MTV ב-21 בדצמבר באותה שנה.
הקליפ נפתח עם קרלפרייט אשר רוכב על אופניים נוצצים מול רקע גרפיטי, בזמן שסטאן יושבת על מסך הטלוויזיה הניצב מולו.
לאחר מכן, שניהם נמצאים בחדר מראות.
הקליפ מסתיים כשהמסך הופך לכהה וסטאן מביטה לתוך המצלמה.
אתר האינטרנט "Los 40 Principales" הצהיר כי הקליפ הוא בין הטובים שהוציאה סטאן.
מדינהפורמטתאריך יציאהחברת תקליטיםמקוראיטליההורדה דיגיטלית20 בינואר 2012אי 2 • ואי ויקטיסספרד2 בפברואר 2012בלאנקו וניגרויפן21 במרץ 2012פליי אוף • ג'ףדנמרק13 ביולי 2012סוני מיוזיקגרמניההולנדשוודיהבריטניהתקליטור
10,000 לפנה"ס הוא סרט הרפתקאות ופנטזיה פרהיסטורי אמריקאי מבית האחים וורנר שיצא בשנת 2008 מאת הבמאי הגרמני רולנד אמריך.
הסרט עוסק במאורעות של שבטים קדומים בסופו של עידן הקרח, בו שבט אחד צד ממותות אך מפסיד לשבט מתקדם יותר ונאלץ להקים קואליציה של שבטים כדי להשיב מלחמה.
הסרט צולם בעיקר בנמיביה ודרום אפריקה אך גם בניו זילנד ובתאילנד, ומככבים בו סטיבן סטרייט, קמילה בל וקליף קרטיס.
הקריין של הסרט הוא עומר שריף.
הסרט הרוויח מעל 269 מיליון דולר בקופות.
עם זאת המבקרים נתנו לסרט ציון נמוך וגם הבמאי אמריך העיר על נושאים בעייתיים בו.
גם מבחינה מדעית הסרט שוגה.
האנשים המכונים ניאנדרטלים דומים לבני אדם מודרניים, עופות האימה מוצגים כענקיים מדי והם מעולם לא הגיעו לעולם הישן או לתקופת ההולוקן.
גם הסמילודון מוצג כגדול מדי וחי רק באמריקה.
באותה תקופה בה הסרט חל לא היו קרחונים ענקיים וגם הפירמידות המוכרות לנו לא נבנו.
באזור הרי אורל לפני 10,000 שנים בקירוב שבט ניאנדרטלים הקרוי "יגאהי" הצד בין ההרים ממותות.
ראש השבט הוא לוחם בעל חנית לבנה, אותה קיבל לאחר שגבר על ממותה בהטלת חנית.
אישה חשובה בשבט היא האם הנביאה שלה כוחות קסם.
בתוך שבטם ישנה נערה בשם אוולט שהייתה השורדת היחידה במתקפת לוחמים אכזריים בשם "השדים בעלי ארבעת הרגליים".
אם השבט מנבאת שהלוחמים שקרבים אל הממותות יפגשו באותה עת בלוחמים הללו, אך ראש השבט לא מקשיב לה.
הוא חולק את החנית הלבנה עם טיקטק שמשמש גם משגיחו של הנער דלה.
רוב הנערים מאמינים שאביו של דלה בגד בשבט וברח, בעיקר הנער בן גילו קארן, אך טיקטק אומר לנערים להניח לו.
הוא נמשך לאוולט והם מתיידדים, אך אסור לו לשאת אותה.
כאשר הם מגיעים אל עדר הממותות, דלה לצד השבט מחפשים ממותה חלשה לפגוע ולא מוצאים.
אחת הממותות נתקעת ברשת חזקה ודלה נועץ בה חנית.
ואולם החנית לא הורגת אותה והיא מתקרבת להתקיף אותו.
ברגע האחרון הוא שולף חנית תקועה מהאדמה ודוקר למוות את הממותה, מאורע שמזכה אותו בנישואים לאוולט ובהנהגה של השבט.
עם זאת הוא מבין שהוא לא הרג עם החנית הלבנה ומחזיר את ההנהגה ואת אשתו בגלל האשמה.
באותו ערב שבט "השדים" מגיע, הורג רבים מחברי השבט ושובה עוד רבים וביניהם את אוולט המתנגדת לכך.
טיקטק ועוד חבורת גברים מחליטים להשיב את השבויים ודלה מחליט להצטרף אליהם.
למטרה מצטרף הבחור הצעיר באקו שאמו נהרגה במתקפה.
הם עוקבים אחרי השבט הנודד דרומה לעבר יער עמוק ושם ברגע מוצלח דלה מצליח למצוא את אוולט ולשחרר אותה.
עם זאת כל הקבוצה מותקפת בידי עופות אימה רעבים הקוטלים רבים מ"שבט השדים" וכמעט פוגעים בדלה שנאלץ להתחמק.
בסערה שחולפת אוולט נלכדת שוב יחד עם באקו.
כאשר החבורה ממשיכה לאזור מדברי ודלה מחפש צבאים לצוד הוא נופל למלכודת בעוד יורד גשם ולצידו גם סמילודון נופל למלכודת וכמעט טובע.
דלה עוזר לו להשתחרר והוא מחליט לקפץ משם.
לאחר שהוא יוצא מהבור השבט שלו מגיע למאסף עם עוד שבט של אנשים שחורים - "נאקו" בראשות נקודו.
באמצע קבלת הפנים מגיע הסמילודון וכולם למעט דלה בורחים ממנו.
הסמילודון מזהה שדלה הציל אותו, מניח לו ולאנשיו והולך.
דבר זה מזכה אותו בנאמנות השבט החדש שמאמין שהסמילודון יעזור להם לשחרר את עבדיהם.
דלה גם שומע מטיקטק שאביו הכיר את אנשי השבט והיה חברו של נקודו.
הוא גם היה ראש "שבט היגאהי" אך הוא נתפס כעבד עד מותו אצל "השדים".
דלה מגייס את כל שבטי המדבר ויחד הם כורתים ברית ונעים לעבר מעוזם של ה"שדים", בו בנו עיר גדולה עם פירמידות המועמסות על עבדים וממותות.
גם בני שבטו נמצאים בין העבדים וביניהם אוולט, אליה מנסה להתקרב המצביא לשווא.
מנהיגם של השבט הוא איש עיוור המכונה "האל" והוא נחשב למשמר התרבות האחרון שלהם.
כאשר ייפול "האל" גם הם ייפלו.
דלה וטיקטק מצליחים להשתחל לעבר העבדים ולשוחח עם חבריהם אך בחזרה השומרים נלחמים עם טיקטק.
השומרים נהרגים אך לבסוף גם הוא מת מפצעיו.
"האל" שחושב כי אוולט היא יריבתו שיכולה להרוג אותו מבין שהוא צריך להתמקד בדלה.
אלא שדלה מארגן מרד בעזרת השבטים, העבדים והממותות והם הורסים את העיר ומתקרבים לארמונו של "האל", כאשר קארן נהרג בקרב.
בניסיון לעצור אותם "האל" מחליט להעביר את כל סמכויותיו על העבדים ועל אוולט לדלה כדי להניח לו.
דלה מהנהן ומתקרב אליו ואז הורג אותו עם החנית הלבנה.
העבדים מתחילים לברוח ולהפיל את שבט "השדים", אך מצביא השבט יורה חץ על אוולט והיא מתה בידיו של דלה.
דלה הנרגז הורג את המצביא עם החנית.
עם זאת אם השבט מעניקה מכוחה האחרון לאוולט ומחייה אותה, תוך שהיא עצמה מתה.
לאחר הניצחון וקריסת עירם של "השדים", השבטים נפרדים אך שבט "נאקו" מעניק לשבט "יגאהי" מעט זרעי צמחים, מהם יתחילו להתחיל בחיים יציבים של חקלאות.
סטיבן סטרייט - דלה, צייד הממותות של "שבט יגאהי".
קמילה בל - אוולט, אשתו של דלה בעלת עיני התכלת שהיא בת שבטה היחידה ששרדה מתקפה של לוחמים.
קליף קרטיס - טיקטיק, מורו של דלה וידידו.
ג'ואל וירגל - נקודו, מנהיג שבט השחורים "נאקו".
אפיף בן באדרה - המצביא של שבט "השדים בעלי ארבעת הרגליים".
מונה האמונד - אם השבט הנביאה של "שבט יגאהי".
מרקו חאן - חד-עין, מלכם של שבט "השדים בעלי ארבעת הרגליים".
טים בארלו - "האל", גבר גבוה וכחול עיניים שנחשב לבעל יכולות נבואיות.
הוא האחרון משלושת מלכי האטלנטיים.
1-2-3 Production שהוקמו בתחילה בשם אולפני ТНТ-PREMIER ולאחר מכן נקראו אולפני Premier, הם חברה להפקות טלוויזיה וקולנוע הממוקמת במוסקבה, רוסיה.
בשנת 2020 האולפנים שינו את שמם ל־1-2-3 Production.
באולפנים שירותי פיתוח והפקה, צילום, פוסט פרודקשן ועד לשלב השידור והם מהווים כאחד ממפתחי וספקי התוכן הגדולים בשוק הרוסי, בעיקר עבור ערוץ THT ופלטפורמות הסטרימינג, ערוץ PREMIER.
האולפנים יוזמים, מפתחים ומייצרים תכנים בפורמטים וסוגות שונות, לרבות הפקת תכנים לשידור באינטרנט ובסלולר.
בנוסף האולפנים שואפים להרחיב פעילותם בזירה העולמית באמצעות הפצה ומכירה של הפקות מקור תוך קידום יוזמות פיתוח והשקעות חוץ, שיתופי פעולה ואימוץ פורמטים זרים לכדי הפקת גרסאות מקומיות.
האולפנים הושקו בעקבות השקת שירות ТНТ-PREMIER באוגוסט 2018. פלטפורמת ТНТ-PREMIER נועדה לתת שירותי צפייה ישירה בשיטת OTT של ספריית סרטים ותוכניות טלוויזיה, בעיקר תוכן מקורי, תמורת מינוי חודשי.
מאז הקמתם, האולפנים אחראים להפצת והפקת תכנים עבור הערוצים: ТНТ, ערוץ ТНТ International, ערוץ ТНТ MUSIC, ערוץ ТНТ4 וערוץ ТНТ4 International, אך לא רק והיא גם הפיקה תכנים עבור ערוץ המדע בדיוני TV3.
משנת 2018 ועד אוגוסט 2019 נקראו האולפנים בשם אולפני THT-PREMIER, לפני ששמם שונה אחרי שנה לשם Premier Studios.
מאז 2020 שם האולפנים הוא 1-2-3 Production.
"השוטר מרובליובקה: כאוס השנה החדשה" (2018)
"השוטר מרובליובקה: כאוס השנה החדשה 2" (2010)
10/31 (בעברית: "31 באוקטובר") הוא סרט אימה אנתולוגי אמריקאי משנת 2017, המורכב מחמישה סיפורים קצרים בנושא ליל כל הקדושים בבימויו של ג'סטין מ.
סימאן, זאין הרשברגר, ג'ון וויליאם הולט, ברט דג'אגר ורוקי גריי והאנטר ג'ונסון והופק על ידי פ.
הסרט הוקרן בבכורה בפסטיבל "Death By" באוסטין, טקסס, ב-28 באוקטובר 2017.
מאט בויזל מ-Dread Central כינה את הסרט "כיפי, מפחיד ומבדר", וכתב כי: "אני לא יכול להמליץ על הסרט למי שאוהב את האימה שלו בהתפרצויות קצרות אך ללא ספק מדובר בסרט מעולה שמה שמדהים בו הוא העובדה שהכל קורה תחת קורת גג אחת.
אז וודאו שהסרט נמצא ברשימת הצפייה שלכם".
בנוסף הוא גם החמיא על הבימוי של הסרט ואמר: "אם הבמאים האלה הם העתיד של הז'אנר אז אנחנו בידיים טובות".
"" הוא סינגל שהוקלט על ידי צמד הקאנטרי האמריקאי דן + שי, בשיתוף הזמר הקנדי ג'סטין ביבר.
השיר יצא לאור ב-4 באוקטובר 2019, על ידי חברת התקליטים וורנר נאשוויל.
השיר הגיע בשיאו למקום הרביעי במצעד הבילבורד הוט 100.
השיר הוא בסולם מז'ורי של סי במול, עם קצב של 88–92 פעימות לדקה.
השיר תואר על ידי בילבורד כ"מיד-טמפו".
ב-29 בספטמבר, דן + שי החלו לרמוז על השיר ברשתות החברתיות, והכריזו כי שיר חדש ייצא לאור ב-4 באוקטובר.
הם, כמו גם ג'סטין ביבר, חשפו את שיתוף הפעולה ב-2 באוקטובר.
ב-4 באוקטובר 2019 יצא הוידאו קליפ לשיר בשיתוף עם ג'סטין ביבר והיילי בולדווין.
נכון לאוגוסט 2022 צבר הקליפ כ-240 מיליון צפיות ביוטיוב.
השיר הגיע היישר אל המקום הרביעי במצעד הבילבורד הוט 100, ובכך הפך לשיר הקאנטרי הראשון שהגיע היישר אל העשירייה הפותחת מאז 2012. בנוסף, זהו שירם הראשון של דן + שי וה-16 של ביבר שהגיע לעשירייה הפותחת במצעד.
במצעד איירפליי שירי הקאנטרי, השיר הוא השביעי של הצמד שהגיע למקום הראשון במצעד והראשון של ביבר.
בשבוע הראשון לצאתו, צבר השיר 33.3 השמעות בסטרימינג והפך לשיר הקאנטרי שהגיע למקום הגבוה ביותר שאינו שיר חג בהיסטוריה של מצעד שירי הסטרימינג, תוך שהגיע למקום השלישי.
השיר מכר גם 53,000 הורדות בשבוע הראשון לצאתו, והגיע לצמרת מצעד שירי הקאנטרי.
בשבוע השני, הוא מכר 17,000 עותקים נוספים.
השיר שהה במקום הראשון במצעד שירי הקאנטרי במשך 21 שבועות, השהייה הרביעית הארוכה ביותר בהיסטוריה של המצעד.
ב-10 בדצמבר 2019, קיבל הסינגל את תואר הזהב מאיגוד תעשיית ההקלטות האמריקאי, וב-16 בינואר קיבל את תואר הפלטינה.
נכון למרץ 2020, מכר הסינגל 256,000 עותקים בארצות הברית סך הכל.
ב-27 בנובמבר 2019 פורסמה גרסת פסנתר לשיר, שנקראה "גרסת החתונה".
דן + שי וג'סטין ביבר החליפו חלקים בשיר, אך המילים נשארו זהות.
שנהארגוןפרסתוצאהמקור2020פרסי המוזיקה של iHeartRadioהמילים הטובות ביותרפרסי המוזיקה האמריקאיתשיתוף הפעולה של השנהשיר קאנטרי מועדף2021פרסי גראמיביצוע הפופ הטוב ביותר של צמד/להקה
"1-800-273-8255" הוא סינגל של הראפר האמריקאי לוג'יק בהשתתפות הזמרת הקנדית אלסיה קארה והזמר האמריקאי חאליד.
הסינגל יצא ב-27 באפריל 2017, והוא מופיע באלבום האולפן השלישי של לוג'יק, Everybody.
הסינגל נקרא על שם מספר הטלפון של קו ההצלה הלאומי למניעת התאבדויות .
השיר הופק על ידי לוג'יק ו-6ix, ונכתב על ידי שלושת המבצעים, ביחד עם דילן וויגינס, 6ix ואנדרו טגארט מהצ'יינסמוקרס.
השיר הגיע למקום השלישי בבילבורד הוט 100 וקיבל מועמדות לשיר השנה ולווידאו קליפ הטוב ביותר בטקס פרסי גראמי ה-60. נכון ליוני 2021, לשיר יש יותר ממיליארד השמעות בספוטיפיי.
בראיון לאתר Genius אמר לוג'יק כי:
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.
+מקבץ רשימות של גופים אשר דירגו את השיר "1-800-273-8255"ארגוןרשימהמיקוםמקורבילבורד100 השירים הטובים ביותר לשנת 201746
הווידאו קליפ של השיר יצא לראשונה ב-17 באוגוסט 2017, בערוץ ה-Vevo של לוג'יק ביוטיוב.
הווידאו קליפ, שבוים על ידי אנדי הינס, מראה צעיר שנאבק בתחושה שהוא מתקבל בשל נטייתו מינית.
בין הידוענים שמופיעים בווידאו קליפ נראים קוי סטיוארט, נולן גולד, דון צ'ידל, לואיס גוזמן ומת'יו מודין.
נכון ליוני 2021, לווידאו קליפ יש יותר מ-419 מיליון צפיות ביוטיוב.
על פי קו ההצלה הלאומי למניעת התאבדויות , בשלושת השבועות שלאחר יציאתו של הסינגל, השיחות שהופנו לקו ההצלה עלו בכ-27%, בעוד שמספר ביקורי האתר הראשי של קו ההצלה עלה מ-300,000 ל-400,000 בחודשים שלאחר מכן.
על פי המגזין בילבורד, ביום צאתו של השיר, מספר השיחות למוקד היה למעלה מ-4,573 שיחות, ונחשב לנפח השירות היומי השני בגובהו בארצות הברית.
מנהלת התקשורת של Lifeline פרנסס גונזלס דיווחה כי לאחר קיום פרסי הווידאו קליפים של MTV ב-2017, המוקד חווה עלייה של כ-50% במספר השיחות.
לפי הדיווחים, העלייה קרתה כתוצאה מביצוע השיר במהלך המופע, כמו גם מהנאום שנשאה הזמרת האמריקאית קשה, שהציגה את מבצעי השיר.
במהלך טקס פרסי גראמי ה-60, שהתקיים ב-2018, ביצעו לוג'יק, אליסיה קארה וחאליד את השיר, כמחווה לסולן הראשי של סאונדגארדן כריס קורנל ולסולן הראשי של לינקין פארק, צ'סטר בנינגטון.
שניהם התאבדו ב-2017. השיר בוצע לאחר קיום המחווה השנתית לזכרם, שהתקיימה בבנינגטון , ורמונט.
ב-13 באוקטובר 2017, יצא רמיקס ספרדי בשיתוף פעולה עם הזמר הקולומביאני חואנס.
הראפר ליל דורק הוציא עיבוד מחדש בשם לסינגל, באלבומו Just Cause Y'all Waited.
שנהטקסקטגוריההערות2018פרס גראמישיר השנה הווידאו קליפ הטוב ביותר פרסי הפופ של BMIשירים זוכים בפרסים פרסי הווידאו קליפים של MTVשיתוף הפעולה הטוב ביותרהקליפ הטוב ביותר בעל מסר חברתי
מקוםתאריםמכירותאוסטרליה (ARIA)3× פלטינה210,000בלגיה (BEA)זהב15,000קנדה (Music Canada)5× פלטינה400,000דנמרק (IFPI Denmark)פלטינה90,000צרפת (SNEP)זהב66,666גרמניה (BVMI)זהב200,000איטליה (FIMI)פלטינה50,000ניו זילנד (RMNZ)פלטינה30,000פורטוגל (AFP)פלטינה10,000הממלכה המאוחדת (BPI)פלטינה600,000ארצות הברית (RIAA)6× פלטינה6,000,000
"100% גבר" הוא שיר שהקליטה הזמרת-יוצרת הישראלית דנה אינטרנשיונל למילים של יונה וולך וללחן של קורין אלאל.
הוא יצא לאור בשנת 1994 בהוצאת חברת התקליטים IMP דאנס בע"מ ביחד עם שאר שירי אלבום האולפן השני שלה, "אומפטמפה" (1994).
"100% גבר" נכתב על ידי יונה וולך, שהייתה ידועה בכתיבתה הארוטית והמינית.
הוא מתאר את אהבת הגברים לנשים מנקודת מבט של אישה, ומסתיים בשורה "כשאני מתנהגת כמו לא אישה הוא לא אוהב" – כלומר, אישה צריכה להאדיר את נשיותה על מנת שבן-זוגה לא ייפרד ממנה.
במגזין "הזמן הוורוד" כתבו על השיר: .
"100% גבר" דורג במקום העשירי במצעד של תחנת הרדיו אמצע הדרך.
בשנת 2024, לאחר פטירתה של קורין אלאל הצהירה אינטרנשיונל: .
"100% גבר" מציב תמונה פרובוקטיבית של גבריות, לא בהכרח בהקשר הביולוגי או החברתי הרגיל, אלא בהקשר של תחושת העוצמה והשליטה.
יש בשיר חיבור בין זהות גברית אידיאלית לבין אישה, מה שמוביל לשבירת תבניות חברתיות של מיניות וזהות מגדרית.
השיר מציין את הדימוי של גבריות חזקה, החלטית ומאיימת, אך גם מציין את הדרך שבה זהות מינית יכולה להתפרק ולהיות גמישה.
וולך, שהתמודדה עם זהות מינית וגברית בצורה לא שגרתית בשיריה, ייצרה סוג של גבריות שאינה רק ביולוגית אלא גם פסיכולוגית ותרבותית, ושכמוה נרמזת גם השאלה אם זו גבריות שהיא מחויבת אליה או שזו גבריות שהיא מבקשת לשבור.
אף על פי שהתמונה המוצגת בשיר מאוד גברית, ישנה תחושת זרות שבהתמקדות בגבריות הזאת, כאשר אינטרנשיונל עצמה, שהיא אמנית טרנסג'נדרית, לא נתפסת באופן מובהק כגבר או כאישה.
השיר מתכתב עם הגמישות המגדרית, המורכבות של זהויות מיניות והיכולת של כל אדם לבחור ולהגדיר את עצמו מחדש.
הלחן של אלאל, מעניק לשיר את האופי המוזיקלי האפקטיבי והדרמטי שמהדהד את העוצמה שבמילים, לכאורה.
אזורתאריך יציאהפורמטחברת תקליטיםמקורכלל העולםנובמבר 1994תקליטורIMP
"" הוא סינגל שהוקלט על ידי הזמרת-יוצרת הגרמנייה קים פטרס, בהשתתפות המוזיקאית סופי.
הוא יצא לאור ב-8 ביוני 2018, על ידי חברת התקליטים שלה, BunHead.
בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס.
השיר הגיע למקום ה-40 במצעד שירי הדאנס/אלקטרוני.
לפני יציאתו של "", סופי השמיעה לראשונה את השיר בתור "We Don't Stop" בשנת 2018. הרצועה הופצה באופן רשמי ב-8 בפברואר לצד השירים "" ו-"Homework" בהשתתפות ליל ארון.
השיר הולחן בסולם דו מז'ור בקצב של 108 פעימות בדקה ואורכו 3 דקות ו-33 שניות.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.8 מיליון השמעות.
האודיו הרשמי של "" הועלה לערוץ היוטיוב של קים פטרס ב-7 בפברואר 2019 וצבר למעלה מחצי מיליון צפיות.
אזורתאריך יציאהפורמטחברת תקליטיםמקורכלל העולם7 בפברואר 2019הזרמת מוזיקה • הורדה דיגיטליתאמיגו • ריפבליק
1-פנטנול (1-pentanol) הוא כוהל ראשוני בעל שרשרת ישרה של חמישה פחמנים וקבוצת הידרוקסיל הקשורה לפחמן מספר 1. נוסחתו הכימית C5H11OH פנטנול הוא נוזל שקוף בטמפרטורת החדר בעל ריח אופייני.
החומר משמש כממס וכחומר מוצא להכנת אסטרים: לתוצר תגובת האיסטור בין 1-פנטנול לחומצה בוטירית: פנטיל בוטיראט ( pentyl butyrate) ריח אופייני של משמש והוא משמש כתוסף מזון וכתוסף לסיגריות.
ולאסטר עם חומצה אצטית - פנטיל אצטט ריח בננה.
100% זאב הוא סרט קולנוע אוסטרלי בהנפשה ממוחשבת, מסוגת קומדיה, פנטזיה והרפתקאות, אשר מבוסס על רומן בעל אותו שם מאת ג'יין ליונס שיצא לאור בשנת 2009.
הסרט, שהקרנת הבכורה שלו הייתה ב-29 במאי 2020 בהפצת Studio 100, בוים על ידי אלכס סטדרמן, נכתב על ידי פין אדקוויסט והופק על ידי אלקסיה גייטס-פואל וברברה סטיפן.
בהשראת הסרט הופקה סדרת טלוויזיה בשם "100% זאב: אגדת אבן הירח", כמו כן יצא סרט המשך בשנת 2024 בשם "200% זאב".
סיפורו של פרדי לופין, יורש העצר למשפחת אנשי זאב גאים.
נואש להפוך להיות איש זאב בעצמו, פרדי מופתע כאשר ליום הולדתו ה-13 במה שאמור להיות הטרנספורמציה הראשונה שלו הכול מסתבך, במקום להפוך לזאב אכזרי הוא הופך לכלב פודל.
בדיוק שפרדי חושב שהמצב לא יכול להיות גרוע יותר הוא עובר כנגד רצונו טיפול יופי, נזרק לרחוב ומושלך לכלא כלבים.
האם פרדי וחברתו החדשה בטי, שיודעת ומכירה את החיים ברחוב, יצליחו להימלט?
מי האיש המרושע אשר עוקב אחריו?
למרות החיצוניות הוורודה, המפונפנת והחמודה שלו, האם פרדי יוכל להוכיח לכולם שהוא 100% זאב?.
עילאי סווינדלס בתפקיד פרדי לופין
סמארה וייבינג בתור אליזבת "בטי"
ג'יי קורטני בתפקיד פלאשהארט לופין
רופרט דגה בתפקיד הוטספור לופין
רייס דארבי בתור פוקסוול קריפ
מגדה סובנסקי בתפקיד גברת כבש
לורן גריי ושרה הארפר בתור טוויצ'י
מייקל בורצ'יר בתור לורד הייטייל
קייט הול בתור ליידי הייטייל
הסרט הרוויח סך של 7.7 מיליון דולר ברחבי העולם.
Rotten Tomatoes נתנו לסרט דירוג מאושר של 69%, על סמך ביקורות של 16 מבקרים.
סדרת טלוויזיה בת 26 פרקים בשם "100% זאב: אגדת אבן הירח" הופקה על ידי Flying Bark Productions ו-Studio 100 Animation.
פרק הבכורה של הסדרה שודר בערוץ ABC Me ב-28 בדצמבר 2020. הסדרה שודרה בישראל בדיבוב עברי בערוץ ZOOM TOON מבית ערוץ זום.
10% ילדה שלי הוא סרט עצמאי ישראלי שיצא לאקרנים בשנת 2015 בכתיבה ובימויו של אורי בר-און, עם אודי פרסי ויהלי פרידמן בתפקידים הראשיים.
הסרט הוא דרמה קומית העוסקת בקשר בין בחור בן 27 לילדה בת 7, בתה של בת זוגו החדשה.
הסרט מתרכז רק בשניהם, הוריה של הילדה מופיעים בקול בלבד.
הסרט זכה בפרס סרט הפרינג' בטקס פרסי אופיר לשנת 2015, היה הבחירה הרשמית בפסטיבל הקולנוע ירושלים ופסטיבל סנטה ברברה בסאו פאולו בברזיל, בפאלם ביץ' בארצות הברית ועוד.
שיר הנושא של הסרט הוא "winter coat" שנכתב, הולחן ומבוצע בידי הזמרת ניקול מרסדס.
ניקו ערן (אודי פרסי) הוא בחור בן 27, סטודנט לקולנוע שמעולם לא השלים את פרויקט הגמר שלו - סרט תיעודי על אוהדי הפועל תל אביב.
הוא מעוניין למכור את הסרט לערוץ הספורט אך נתקל בסירוב.
בינתיים הוא מנהל זוגיות עם נועה שחייה בפירוד מבעלה אמנון והם לפני גירושים.
לפרנסתו הוא עובד בלילה בבר של יואב (גור בנטביץ').
ניקו לא יודע שלנועה יש בת קטנה בת 7 בשם פראן "פראני" (יהלי פרידמן) והוא מופתע כשהיא מגלה אותו במיטה של אימה.
מערכת היחסים שלהם מתחילה ברגל שמאל.
בזמן שניקו מנסה לקיים קשר רומנטי עם נועה, פראני מוצאת עצמה תקועה באמצע, בין אמה נועה לאביה הקנאי אמנון וניקו שעכשיו מתפקד גם כבייביסיטר.
היחסים ביניהם יודעים עליות ומורדות והם מטיילים יחד בתל אביב - שדרות רוטשילד, כיכר דיזנגוף, חוף הים, הירקון ועוד.
בכיכר רבין הם פוגשים בגבר גיי (עידן אלתרמן) עם כלב ופראני מכריחה את ניקו ללכת לכלביה ולאמץ שם כלב.
לאחראית בכלביה (אפרת בן יעקב) ניקו מציג את פראני כ"10% הילדה שלי" (מכאן שם הסרט).
הם פוגשים באקסית של ניקו, מורן (ורד פלדמן), שזה עתה סיימה לביים סרט באורך מלא שהתקבל לפסטיבל קאן - "נינג'ה תל אביבית".
ניקו מבלה לילה עם מורן וזה גורם למתח עם פראני שמספרת זאת לאימה.
כעת מחליט ניקו לצלם סרט עליו ועל פראני בשם "ניקו ואני".
הוא מארגן מסיבת יום הולדת 8 לפראני ונפגש שם עם אמנון שמציע לממן לו נסיעה לארצות הברית ועריכת הסרט על חשבונו (כדי להרחיק אותו מנועה ופראני).
ניקו מסכים, רוכש כרטיסים ואורז ונועה כועסת עליו ומנתקת את הקשר אתו.
ברגע האחרון הוא מתחרט ונשאר בישראל.
הוא מקבל הודעה מפראני שנועה נמצאת בבית חולים, הם ממהרים לשם ומגיעים לאחר ביצוע ההפלה בנועה.
הסרט "ניקו ואני" נדחה על ידי קרן הקולנוע והיחסים עם נועה ופראני נפסקים.
בתור במאי סרטים הוא מרשה לעצמו לביים ולצלם "סוף טוב" בו נועה (גבריאלה ברשמן) שוכבת בחוף הים כשפראני מלטפת את בטנה ההריונית.
שם השחקן/יתשם הדמותהערותאודי פרסיניקו ערןיהלי פרידמןפראניגור בנטביץיואבבעל בראורי קלאוזנרחייםמאבטח בבית ספרורד פלדמןמורןאקסית של ניקועידן אלתרמןגיי עם כלבאפרת בן יעקבעובדת בכלביהעירית גדרוןמזכירה בבית חוליםגבריאלה ברשמןנועהאמא של פראני
1.22.03.Acoustic הוא מיני-אלבום של להקת הפופ האמריקאית Maroon 5 שיצא לאור ב-29 ביוני 2004 והוקלט כשנה וחצי לפני כן, ב-22 בינואר 2003 (בדומה לשם המיני-אלבום) בהופעה באולפן ההקלטות דה היט פקטורי, ניו-יורק.
המיני-אלבום מכיל גרסאות אקוסטיות לשירי הלהקה מתוך אלבום הבכורה של הלהקה- Songs About Jane ושתי גרסאות כיסוי- "If I Fell" מאת להקת הביטלס ו-"Highway to Hell" מאת להקת AC/DC.
גרסת הכיסוי לשיר "Highway to Hell" הוקלטה במקור בהופעה בהמבורג, גרמניה.
בביצוע שיר זה, סולן הלהקה, אדם לוין ומתופף הלהקה (דאז), ריאן דוסיק החליפו תפקידים- דוסיק היה בתפקידי הזמרה וגיטרת הקצב, ולוין היה בתפקיד התופים.
מגזין Entertainment Weekly העניק ללהקה ציון C ואמרו כי חברי הלהקה מחזקים את המוניטין שלהם כמלכי סוגת הפופ, אך עם זאת ביקר את קולו של לוין, אשר נשמע צורם בהקלטות.
+ארגוןתואררכישותאיגוד תעשיית ההקלטות האמריקאיזהב500,000איגוד תעשיית ההקלטות הבריטיזהב100,000
אדם לוין - זמרה מובילה, גיטרת קצב, גיטרה מובילה ותופים
ג'סי קרמייקל - קלידים, זמרה מלווה וגיטרת קצב
ריאן דוסיק - תופים, כלי הקשה, זמרה מלווה, זמרה מובילה וגיטרת קצב
ג'יימס ולנטיין - גיטרה מובילה וגיטרת קצב
100 מושגים במורשת, בציונות ובדמוקרטיה היא תוכנית המיועדת לכיתות ז', ח' ו-ט' בבתי ספר עבריים שיצאה בשנת 2003 מטעם משרד החינוך, התרבות והספורט.
על המושגים המופיעים ברשימה נבחנו התלמידים במבחני המיצ"ב.
מאז החלה התוכנית בבתי הספר, נמתחה ביקורת על כך שהמגזר הערבי נבחן על מושגי ציונות כמו "כ"ט בנובמבר" וכמו שמות ארגונים צבאיים לפני קום המדינה.
בעקבות הביקורת החל משרד החינוך בהתאמת הערכים למגזר הערבי.
נציגי המגזר החרדי סירבו להשתתף בבחינות בגלל המושגים המצויים בקטגוריה "ציונות".
רשימת מאה מושגי היסוד ספגה ביקורת חריפה.
בין המבקרים היו אנשי חינוך באוניברסיטאות.
אנשי חינוך שונים טענו כי בניית רשימה מצומצמת של מושגים היא מעשה שאינו מקצועי ואינו חינוכי, וכי המושגים נותנים ידע חלקי בלבד.
כמו כן, קיימת בעייתיות בעריכת הרשימה ללא דיון ציבורי הולם.
ביקורת נוספת נוגעת לתוכנה של הרשימה ונוגעת לאי אזכור מושגי מפתח כמו השואה.
היחס בין המושגים העוסקים בזהות דתית-לאומית לעומת אלו העוסקים בזהות אזרחית אינו מאוזן.
הביקורת מתייחסת להטיות פוליטיות בהחלטה על מגוון הערכים, כמו חוסר אזכור תולדות יוצאי אסיה ואפריקה ותרבותם, והטיות הנוגעות לפירוש הערכים.
למשל, בתיאור מלחמות ישראל יש ערפול של העובדות.
בערך "מלחמת ששת הימים" אין אזכור של כיבוש יהודה שומרון ועזה אלא הסתפקות במשפט: "מלחמת ששת הימים השפיעה על תחומים שונים בחיי המדינה והייתה לקו פרשת מים בתולדותיה".
כתגובה, הוציאה האוניברסיטה העברית רשימת מונחים משלה שיועדה לבתי הספר הערביים בה הופיעו מושגים כמו: אזרחות, אירועי אוקטובר 2000, דו"ח ועדת אור, דתות, האינתיפאדה, החלטת החלוקה, הכיבוש, הממשל הצבאי, חופש האמונה, יום האדמה, הנכבה, פרשת כפר קאסם, ועוד.
באוקטובר 2006 החליט משרד החינוך לבטל את התוכנית, בטענה כי יש להעדיף ידע מעמיק והבנה על פני שינון.
יציאת מצרים ומעמד הר סיני
עלייה ב' – עלייה בלתי ליגאלית
בג"ץ – בית המשפט הגבוה לצדק
בתי המשפט – הרשות השופטת
כנסת ישראל – הרשות המחוקקת
שוויון – הזכות לשוויון (שוויון הזדמנויות)
השנה הפלינדרומית הקודמת לה היא 999, והבאה אחריה היא 1111.
הסדרת הסכם בין בסיליוס השני בולגרוקטונוס, קיסר האימפריה הביזנטית לבין אל-חאכם (ח'ליפה פאטמי) על הסדרת נגישות של מקומות הקדושים לנוצרים.
בולסלב הראשון, דוכס פולין החל לשלוט בחלקים מסלובקיה
מלאכי השני נכנע, ובכך הופך בריאן בורו למלך העליון של אירלנד ולאדם היחיד אי פעם שמלך על אירלנד כולה
אתלרד השני מלך אנגליה טובח בנתיניו הויקינגים.
בתגובה, פולש קאנוט הגדול לאנגליה וטובח בתושביה
היינריך השני מוכתר כקיסר האימפריה הרומית הקדושה
אישטוון הראשון כובש את טרנסילבניה
רובר השני מלך צרפת פולש לדוכסות בורגונדיה, אך נסוג
צבא מורים הרס את לאון
אייריק תורוואלדסון - "אריק האדום" - מנהיג ויקינגי שככל הנראה היה הראשון ליישב את גרינלנד
בגרט השלישי, מלך הממלכה הגאורגית המאוחדת, מקים את הממלכה הגאורגית המאוחדת
לאחר פטירת אל-מופזאר, ח'ליפה של קורדובה, מוחאמד אל מאחדי השתלט על המדינה תוך הריסת ארמון מבוצר של אל-מנסור ליד קורדובה.
התנצרות של אולוף סקוטקונונג, מלך שוודיה.
בעקבות האירוע המדינה עוברת לנצרות.
הוא מיני-אלבום של להקת N.W.A שיצא לאור ב-16 באוגוסט 1990 באמצעות חברת התקליטים רות'לס רקורדס.
זהו אלבומה הראשון של הלהקה מאז עזיבתו של הראפר אייס קיוב את הלהקה, בעקבות בעיות כלכליות.
האלבום הגיע למעמד אלבום זהב באיגוד תעשיית ההקלטות האמריקאי ומכר יותר מחצי מיליון עותקים.
המיני-אלבום מהווה נקודת מפנה בלהקה, אשר עברה משירי מחאה נגד המשטרה, לשירים נגד גזענות ושוביניזם.
השיר הראשון נקרא כשם האלבום, "", זהו שיר הנושא במיני אלבום והוא הושמע עשרות פעמים ברדיו ובטלוויזיה.
בווידאו קליפ לשיר מצולמת הלהקה בורחת מהמשטרה ולועגת ל-FBI שניסו לעצור את הלהקה מהקלטת שירים, בשל שירם "Fuck The Police" מהאלבום Straight Outta Compton.
ד"ר דרה הוסיף לשיר "Just Don't Bite It", שיר פרודי שובינסטי על ניצול נשים, גרוב סינטיסייזר איטי וביטים פאנקיים אשר לא טיפוסיים לשירים מסוג זה.
עוד שיר פרודי מהאלבום הוא "Sa Prize Pt.
2" שמארח את הכותב של הלהקה, The D.O.C., הוא המשך לשיר המחאה "Fuck The Police" מאלבומם הקודם, בו הם מקללים את המשטרה שוב, על אף האזהרה של ה-FBI.
הוא בעצם הקדמה ל"מלחמת הראפ" הראשונה בין N.W.A ואייס קיוב.
N.W.A תקפה את אייס קיוב על שעזב אותה, בשיר ד"ר דרה אומר:
בשיר "Real Niggaz" (שמופיע גם באלבום Efil4Zaggin) תוקף MC Ren את אייס קיוב.
לדבריו, אנשים קונים את האלבום שלו, רק משום שהם חשובים שמדובר ב-N.W.A.
משפט זה נאמר כתגובה להצלחת האלבום של אייס קיוב "AmeriKKKa's Most Wanted", שיצא רק 3 חודשים לפני כן, והפך את אייס קיוב לאחד הראפרים הפופולרים ביותר באותה שנה.
כל השירים הופקו על ידי ד"ר דרה ו-DJ Yella.
100 (במילים: מאה) הוא המספר הטבעי הבא אחרי 99 ולפני 101.
100 הוא סכומם של 9 המספרים הראשוניים הראשונים
100 הוא מספר הרשאד בבסיס 10 ובבסיס 4
100 אחוזים מייצגים מספר שלם אחד.
100 לרוב משומש בכפל של מאות ואלפים
100 הוא המספר האטומי של פרמיום
100 מעלות צלזיוס היא הטמפרטורה בה רותחים המים.
בעל המאה הוא בעל הדעה – דעתו של בעל הון נחשבת יותר
דין פרוטה כדין מאה – היחס לעניין פעוט זהה ליחס לעניין חשוב.
מאה הוא מספר עגול וככזה, הוא משמש כיחידת חלוקה בתחומים רבים:
מספר השנים במאה – תקופה מוגדרת של מספר שנים בהיסטוריה.
100 הוא הבסיס לשיטת האחוזים, כאשר 100% הוא השלם.
מכאן גם שהציון 100 בשיטת ציון מבטא את מלוא הנקודות – מאת האחוזים.
מספר תתי היחידה במטבעות רבים בעולם, למשל אירו או דולר אחד שווה למאה סנטים ושקל אחד שווה למאה אגורות.
בישראל, יוון, הודו ונפאל הוא מספר טלפון להתקשרות למוקד חירום טלפוני של המשטרה.
לאחר גירוש ברברים מקורדובה הם הקימו ברית עם סנצ'ו גרסיה שליט קסטיליה.
הצבא המאוחד הביס את צבא של הח'ליפה ומנהיג הברברים סוליימן אל מוסטאין מונה לח'ליפה חדש.
"100 הבריטים הגדולים" היה שמה של סדרת טלוויזיה בהפקת רשת "BBC", לפי תוצאותיו של סקר שערכה הרשת בשנת 2002. בסקר נבחרו מאה האישים הבריטים הגדולים בכל הזמנים.
כניסתם של חלק מהאישים לרשימה הפתיעה את עורכי הסקר משום שהם לא היו אישים אהודים.
כך גאי פוקס, ג'ון ליידון וריצ'רד השלישי מלך אנגליה.
ברשימה היו גם שני אירים, (בונו ובוב גלדוף), וג'יימס קונולי, שהיה סקוטי במוצאו, אבל גר באירלנד, מה שגרם לתלונות מצד האירים, על כך שאירלנד אינה חלק מבריטניה, ולא ייתכן שאישים אירים יכנסו לרשימה של אישים בריטים.
למרות תלונות אלו, האירים ברשימה נותרו בה.
הסקוטי הראשון ברשימה הוא אלכסנדר פלמינג, במקום ה-20 והוולשי הראשון הוא אווין גלינדור במקום ה-23. ברשימה מדורגות 13 נשים בלבד.
איזמבארד קינגדום ברונל (1806-1859), מהנדס
דיאנה, הנסיכה מווילס (1961-1997), משפחת המלוכה
ויליאם שייקספיר (1564-1616), מחזאי ומשורר
אליזבת הראשונה מלכת אנגליה, מלכה
רוברט באדן פאוול, איש צבא, סופר ומייסד תנועת הצופים
ארתור ולסלי ולינגטון, דוכס, מצביא וראש ממשלת בריטניה
ויקטוריה מלכת הממלכה המאוחדת, מלכה
אליזבת השנייה מלכת הממלכה המאוחדת, מלכה
אמלין פנקהרסט, פעילה למען שוויון זכויות לנשים
ליאונרד צ'אשיר, טייס במלחמת העולם השנייה
תומאס פיין, פוליטיקאי והוגה דעות
בודיקיאה, מנהיגת שבט, מורדת בשלטון הרומי
תומאס מור, פוליטיקאי והוגה דעות
הנרי השמיני מלך אנגליה, מלך
פרנק ויטל, מממציאי מטוס הסילון
ג'ון רוברט פארקר רייבנסקרופט, שדרן רדיו
ג'ון לוגי ביירד, חלוץ הטלוויזיה
ויליאם וולאס, מנהיג המרד הסקוטי
פרנסיס דרייק, מגלה ארצות ומנהיג חיל הים האנגלי
פלורנס נייטינגייל, אחות סיעודית ותועמלנית צדקה
לורנס איש ערב, ערביסט וחייל
רוברט פלקון סקוט, קצין צבא ומגלה ארצות
אלכסנדר גרהם בל, נחשב על פי רוב לממציא הטלפון
דייוויד אטנבורו, שדרן ואיש טלוויזיה
ג'ורג' סטיבנסון, מהנדס ממציא מסילות הברזל
ויליאם קאקסטון, מדינאי, סופר ומדפיס
ויליאם בוט, מייסד צבא הישע
הנרי החמישי מלך אנגליה, מלך
רוברט הראשון, מלך סקוטלנד, מלך
בוב גלדוף, זמר ופעיל זכויות אדם (נולד באירלנד ולמעשה לא בריטי)
הלוחם האלמוני, חייל שנפל במלחמת העולם הראשונה, קבור במנזר וסטמינסטר ומהווה סמל לכל הנופלים האלמונים במלחמות
דייוויד לויד ג'ורג', ראש ממשלה
ג'פרי צ'וסר, סופר, משורר, פילוסוף ומדינאי
ריצ'רד השלישי מלך אנגליה, מלך
בונו, זמר (נולד באירלנד ולמעשה לא בריטי)
דונלד קמפבל, נהג ששבר שיאי מהירות
הנרי השני מלך אנגליה, מלך
ג'ון רונלד רעואל טולקין, סופר ופרופסור ללשון ולספרות
וולטר ראלי, סופר, משורר וחוקר
אדוארד הראשון מלך אנגליה, מלך
בארנס ווליס, חלוץ בתחום התעופה
דייוויד ליווינגסטון, מיסיונר ומגלה ארצות
טים ברנרס-לי, ממציא ה-World Wide Web
מארי סטופס, סופרת ופעילה למען שוויון זכויות נשים
1000 דרכים למות היא סדרת טלוויזיה דוקומנטרית אמריקאית שהחלה את שידוריה בשנת 2008. הסדרה מציגה שחזורים של מקרים אמיתיים אשר הסתיימו במוות "לא רגיל".
הקטעים מלווים בראיונות עם אנשי מקצוע שונים המסבירים רקע מדעי או מכני לתקרית.
דוגמאות ממקרי המוות ששוחזרו והוצגו בסדרה
בחור נתקע עם מכוניתו באמצע הדרך, ובזמן שבדק בתחתית המכונית מה מקור הבעיה נהג משאית שעבר במקום לא הבחין בו, עלה עם המשאית על רגליו של הבחור וחצה את גופו לשני חלקים.
הרופאים שהגיעו למקום גילו להפתעתם שהבחור עדיין בחיים, אך רשלנות רפואית הובילה לכך ששני חצאי גופו הגיעו לשני בתי חולים שונים והבחור מת מפצעיו לאחר שלוש שעות וחצי.
שתי חברות טובות הלכו יחד ברגל למסיבה.
כאשר נעלי העקב של אחת מהן החלו ללחוץ לה ברגליים היא הורידה אותן, ולרוע מזלה לא שמה לב שהיא נשענת על עמוד חשמל באמצע הגשם.
חבורת צעירים ערכה מסיבת סקס וסמים באמצע יער כאשר הם מחופשים לחיות שונות.
בחור אלמוני עבר במקום וניסה להצטרף למסיבה, אך החבורה דחתה אותו משום שאינו מחופש לחיה.
למרות זאת הוא לא ויתר וניסה את מזלו בפעם השנייה.
הוא הבחין בדוב, וחשב שזו תחפושת.
הוא ניגש אליו וגילה מהר מאוד שזהו דוב אמיתי.
הדוב פירש את תנועות החיזור של הבחור כתקיפה, תקף בחזרה וטרף את הבחור בעודו בחיים.
חבורת צעירים יצאה לבלות במועדון סנוקר.
אחד הבחורים בחבורה, גבר בעל ריאות מפותחות במיוחד, הלהיב את חבריו בכך שבלע את כדור הביליארד השחור, שיחק בו מעלה ומטה בגרונו ופלט אותו בחזרה החוצה.
המחזה המלהיב לא סיפק אותם והם שכנעו אותו לעשות את אותו הדבר עם הכדור הלבן.
לרוע מזלו הוא לא ידע כי הכדור הלבן גדול במעט משאר הכדורים, וגילה זאת מאוחר מדי.
שני בחורים טיילו בעולם בחיפוש אחר סמים.
כשהם הגיעו לפרו, הם ליקקו צפרדע במטרה לחוות הזיות, אך גילו שליקקו צפרדע ארסית, וכתוצאה מכך גססו למוות.
אישה ערכה עם בעלה שיחת וידאו קינקית במחשב, קשרה עצמה עם אזיקים ושמה מסקנטייפ על הפה.
תוך כדי ההתרחשות נכנס פורץ הביתה והתקרב אליה.
כשראתה אותו, היא הקיאה מהפחד ומריח הפה הנורא שלו, אך מכיוון שפיה היה מכוסה היא נחנקה מהקיא של עצמה ומצאה את מותה.
100 בתנ"ך היא סדרת נעורים ישראלית ששודרה בערוץ לוגי בשנים 2007–2010, במשך שלוש עונות.
הסדרה מתמקדת בעלילותיהם של תלמידי פנימייה חקלאית.
כל פרק עוסק באירוע בין חברי הכיתה הדומה בכלליות לסיפור תנכ"י מקביל הנלמד בשיעור תנ"ך.
בתום כל פרק מופיע הפסוק מהסיפור שהכיתה למדה.
בפנימייה החקלאית "בראשית" לומדים חבורת נערים ונערות רגילים, שחלקם אף ישנים ועובדים בפנימייה.
בין כל כיתות הפנימייה, מתרכזת הסדרה בכיתה ט'2. המורה ליאורה מגיעה ללמד את הכיתה בשיעורי תנ"ך, ועד מהרה הכיתה הרועשת והפרועה מקשיבה רק לליאורה, שמלמדת אותם בדרכים יצירתיות במיוחד.
דרך פרקים ופסוקים שהכיתה לומדת, הפרקים יתרכזו באהבות הנערים והנערות, הקנאות, הצחוקים והשילובים בין חייהם האמיתיים של החבורה לבין חייהן של הדמויות המקראיות.
גיא נגר (גיא סלניק) (עונות 1-2) – מקובל, נאה, חכם, אמיץ, חרוץ וכריזמטי, ציני וחברו הטוב של שימי.
למרות כל יתרונותיו הוא לא מצליח להתאהב.
עם תום העונה השנייה הוא מקבל מלגה מיוחדת ללימודים במכון ויצמן ועוזב את הפנימייה.
הוא לא חוזר לעונה השלישית.
שימי כהן (נריה ליסטר) – הבריון של הכיתה.
מצטייר לפעמים כגס רוח ואלים אך הוא טוב לב.
במהלך הסדרה נהיה חבר של לילי, אך הם נפרדים בפרק החמישי של העונה השלישית.
חברם הטוב של רני וגיא.
שימי מצטייר כטוב מראה וכמלא ביטחון עצמי.
אורי (ניתאי דגן) – שקט לרוב, אך נגרר תכופות להתקוטטויות עם חבריו לכיתה, חברם הטוב של שימי גיא ורני.
חבר של גלי עד הפרק השביעי של העונה הראשונה.
דורי (אוריה פרשיץ) – החנון של הכיתה.
מנסה תמיד להשתלב, ורוצה לעזור לכולם.
הוא נתפס אצל חבריו לכיתה כמעצבן, אך במהלך הסדרה הוא יוצר ידידויות עמוקות עמם.
רני (דוד שאול) (עונה 3): מצטייר כמנהיג, חברו הטוב של שימי מינקות.
מאוהב בבר ובהמשך הם הופכים לזוג.
יסמין (עדי בובליל) – זמרת, טובת לב וחברתם הטובה של לילי וגלי.
לילי (אלה ארמוני) – ילדותית ומצחיקה, חברתם של יסמין וגלי.
נהיית חברה של שימי אך הם נפרדים בפרק החמישי של העונה השלישית בעקבות הנשיקה של שימי ויסמין.
גלי (ים ויינברג) (עונות 1-2) – ציירת מחוננת, וחברתם הטובה של יסמין ולילי.
חברתו של אורי עד הפרק השביעי של העונה הראשונה, עזבה לאחר עונה שנייה אבל לא ניתנה סיבה.
בר (הילה שניצקי) (עונה 3) – ילדה חדשה בכיתה ולא מקובלת, תחילה קרה ומרוחקת עד שמצליחה להשתלב.
ליאורה (ירדן בר-כוכבא) – מורה לתנ"ך בפנימייה אשר מלמדת בדרך שונה ומשנה את תפיסת העולם של תלמידיה.
מצחיקה, חכמה, סקרנית, חייכנית ואוהבת מאוד את תלמידיה ובפרט את שימי.
היא מיוחדת, אמיתית, אמיצה ומצחיקה.
עוזרת לתלמידיה לפתור את בעיותיהם.
שולמית (ציפי שביט) – מנהלת בית הספר הקשוחה.
מנסה להעיף את שימי מבית ספרה.
שולמית יהירה מעט, מיושנת בדעותיה ומצחיקה ללא כוונה.
בתחילת העונה השלישית מפטרת את ליאורה מסיבותיה האישיות, ולאחר שביתת רעב של דורי ומחאת תלמידים היא מחליטה להחזיר את ליאורה ולא ללכת נגד התלמידים.
אבי (קובי פז) – מורה לחקלאות ומנהל את הסביבה הטבעית בבית הספר.
סדר הפרקים לפי העונות, ובסוגריים הסיפורים מהתנ"ך על פי הם מתרחשים האירועים בפרק.
קרב תרנגולים (דוד ובת שבע)
בחירתה של ליאורה (יעקב ועשו)
אהבה ממבט ראשון (אהבת רחל)
אורי מלך האבטיחים (שאול ודוד)
1001 הוא מספר מחומש ופלינדרומי.
שרשור מספר תלת-ספרתי לעצמו שקול להכפלתו ב-1001.
בתרבות הערבית, המספר מתאר אוסף של סיפורי עם ידועים הנקראים סיפורי אלף לילה ולילה, שהם אלף לילה, ועוד לילה אחד, קרי, 1001 לילות.
בעברית ישראלית נעשה שימוש במונח זה כדי לתאר סיפורים מוגזמים שלא יכולים להתרחש.
שמות סרטים רבים מתחילים ב-1001. בהם:
סדרת האנימציה "אלף ואחת אמריקות".
מחזה בשם "1001" מאת Jason Grote.
האלף ואחד הוא אלבום מוזיקה מאת ג'וני שועלי.
1001 סיפורי באגס באני (Bugs Bunny's 3rd Movie: 1001 Rabbit Tales) הוא סרט לוני טונס משנת 1982. זהו לקט של סרטונים קלאסיים של לוני טונס מבית היוצר של האחים וורנר.
הסרט מורכב מסרטונים קצרים שמשולבים עם קטעי קישור ויוצרים עלילה, והם בכיכובו של באגס באני.
באגס באני ויריבו דאפי דאק עובדים בהוצאת הספרים "רמלינג".
השניים יוצאים ומנסים, כל אחד בדרך שלו, למכור ספרים לאנשים.
באגס באני נוסע לחוף פיזמו ודאפי לטרמופוליס.
בדרך, עם זאת, השניים חווים במשותף דברים מטורפים רבים, ולאחר שהם לא מגיעים ליעדים הרצויים הם מוצאים אחד את השני באמצע הדרך וממשיכים ביחד, עד שהם מגיעים למערה שמלאה בכסף.
הזהב מכה בדאפי באור סנוורים, וזה דוחף את באגס בחזרה לאדמה ומתחיל לערום את האוצרות.
באגס עובר במדבר המערבי על פני ארמון הסולטאן, שמסתבר שהוא אינו אחר מיוסמיטי סאם.
ליוסמיטי בן בשם הנסיך אבאדאבה, אשר מתנהג בצורה מפונקת ורוצה שיקריאו לו סיפור, ולכן יוסמיטי, בעצלנותו, מחפש מי שיעשה את זה במקומו.
כאשר באגס פוגש לראשונה את הבן הזאטוט, הוא לועג לו ומסרב שהוא יהיה מספר הסיפורים שלו.
אך עם זאת, הנסיך מקבל חשק פתאומי לספר סיפורים לאחר שאביו מאיים לטבול אותו בשמן רותח, דהיינו להרתיחו למוות.
באגס מנסה לברוח מהארמון על שטיח מעופף, אך יוסמיטי תופס אותו ומחזיר אותו לבנו, שכבר עולה לו על העצבים.
ובינתיים, דאפי, אשר עדיין נמצא במערה, נמצא בשלבי הסיום באיסוף האוצרות.
הדבר האחרון שנותר לו להרים מהאדמה הוא מנורה מיוחדת.
מתוכה יוצא ג'יני, שדאפי מצליח לעלות את חמתו, ולכן הג'יני מגרש אותו מן המערה.
דאפי משוטט במדבר תשוש וצמא ומגיע אל הארמון, זאת בתקווה למכור ספרים.
באגס מצליח לבסוף לברוח ומנסה להזהיר את יריבו שלא יעז להתקרב למקום.
ולמרות האזהרה הברורה, דאפי, כרגיל, כמו בכל סדרות וסרטי לוני טונס, לא שומע לאזהרתו, והוא מגלה בדרך הקשה לאן הגיע, ולאחר זמן קצר מאוד יוצא מהארמון מרוט מנוצות וחשוף עור.
100 היא סדרת דרמה ומדע בדיוני אמריקאית, ששודרה בשנים 2014–2020. יוצר הסדרה הוא ג'ייסון רוטנברג והיא מבוססת באופן רופף על סדרת ספרים בעלת שם זהה מאת קאס מורגן .
העונה הראשונה שודרה בארצות הברית מה-19 במרץ 2014 עד ל-11 ביוני 2014.
מספר פרק מספר פרק בעונה שם הפרק בעברית שם הפרק באנגלית בימוי כתיבה תאריך שידור מקורי (ארצות הברית) צופים 1 1 פיילוט Pilot ג'ייסון רוטנברג19 במרץ 20142.73 2 2 כישורי ארץEarth Skillsדין וואייטג'ייסון רוטנברג26 במרץ 20142.27 3 3 ארץ קטלניתEarth Killsדין וואייטאליזבת' קרפט
שרה פיין2 באפריל 20141.90 4 4 חוק מרפיMurphy's Lawפי.ג'יי.
ראשד ניוסון9 באפריל 20141.69 5 5 אור אחרון של דמדומיםTwilight's Last Gleamingמילאן צ'ילובברוס מילר16 באפריל 20141.80 6 6 שומר אחותוHis Sister's Keeperוואיין רוסטרייסי בלומו
דורותי פורנברי23 באפריל 20141.97 7 7 תכולה תחת לחץContents Under Pressureג'ון שואלטראקלה קופר
קירה סניידר30 באפריל 20141.88 8 8 מסע של יום אחדDay Tripמאט ברבראליזבת' קרפט
אנדריי חאק7 במאי 20141.64 9 9 יום האיחודUnity Dayג'ון בהרינגקים שאמוואי
קירה סניידר14 במאי 20141.73 10 10 הייתי למוותI Am Become Deathעומאר מאדהאראשיד ניוסון
בריידי21 במאי 20141.46 11 11 השקט שנשארThe Calmמאירזי אלמאסברוס מילר28 במאי 20141.71 12 12 אנחנו ארציים (חלק 1)We Are Grounders (Part 1)דין וואייטאקלה קופר
טרייסי בלמו4 ביוני 20141.58 13 13 אנחנו ארציים (חלק 2)We Are Grounders (Part 2)דין וואייט ג'ייסון רוטנברג11 ביוני 20141.86
העונה השנייה שודרה בארצות הברית מ-22 באוקטובר 2014 עד ל-17 בדצמבר 2014, הייתה פגרה של חודש והשידורים חזרו מ-21 בינואר 2015 עד ל-11 במרץ 2015
מספר פרק מספר פרק בעונה שם הפרק בעברית שם הפרק באנגלית בימוי כתיבה תאריך שידור מקורי (ארצות הברית) צופים14 1 ארבעים ושמונהThe 48דין וואייטג'ייסון רוטנברג22 באוקטובר 20141.5415 2 וות'ר סוערInclement Weatherג'ון פ.
שוואלטרמייקל אנג'לי29 באוקטובר 20141.4816 3 קוצרים את מה שזרעוReapercussionsדין וואייטאהרון גינסבורג
וייד מקינטייר5 בנובמבר 20141.6817 4 מזל טובMany Happy Returnsפי.ג'יי פסקהקים שאמוואי12 בנובמבר 20141.7518 5 ניסויים בבני אדםHuman Trialsאד פריימןצ'ארלי קרייג19 בנובמבר 20141.6419 6 ערפל מלחמהFog of Warסטיבן דפולקירה סניידר3 בדצמבר 20141.8620 7 ארוכות לתוך תהוםLong Into an Abyssאנטוניו נגרטג'יימס טורפ10 בדצמבר 20141.6221 8 ספייס-ווקרSpacewalkerג'ון פ.
שוואלטרברוס מילר17 בדצמבר 20141.4022 9 זכרי אותיRemember Meעומאר מאדהאדורותי פורנברי21 בינואר 20151.4823 10 החזקים שורדיםSurvival of the Fittestדין וואייטאקלה קופר28 בינואר 20151.5324 11 מכת החסדCoup de Grâceפי.ג'יי פסקהצ'ארלי קרייג4 בפברואר 20151.5125 12 נקודת האל חזורRubiconמאירזי אלמאסאהרון גינסבורג
וייד מקינטייר11 בפברואר 20151.3626 13 תחיית המתיםResurrectionדין וואייטברוס מילר18 בפברואר 20151.4227 14 מעטה של שקריםBodyguard of Liesאוטה ברייסביץ'קים שאמוואי25 בפברואר 20151.5528 15 דם ישולם בדם (חלק 1)Blood Must Have Blood (Part 1)עומאר מאדהאאהרון גינסבורג
וייד מקינטייר4 במרץ 20151.4929 16 דם ישולם בדם (חלק 2)Blood Must Have Blood (Part 2)דין וואייטג'ייסון רוטנברג11 במרץ 20151.34
העונה השלישית שודרה בארצות הברית מ-21 בינואר 2016 עד ל-19 במאי 2016
מספר פרק מספר פרק בעונה שם הפרק בעברית שם הפרק באנגלית בימוי כתיבה תאריך שידור מקורי (ארצות הברית) צופים30 1 וואנהדה (חלק 1)Wanheda (Part 1)דין וואייטג'ייסון רוטנברג21 בינואר 20161.8831 2 וואנהדה (חלק 2)Wanheda (Part 2)מאירזי אלמאסאהרון גינסבורג
חבייר גרילו-מרקשואך7 באפריל 20161.1340 11 לא עודNevermoreאד פריימןקים שאמוואי14 באפריל 20161.084112שדיםDemonsפי.ג'יי פסקהג'סטין גילמר21 באפריל 20161.154213תצטרף או תמותJoin or Dieדין וואייטג'ולי בנסון
שאונה בנסון28 באפריל 20161.274314שמים אדומים בבוקרRed Sky at Morningפי.ג'יי פסקהלורן מיור
קירה סניידר5 במאי 20161.134415דוגמה מעוותת (חלק 1)Perverse Instantiation (Part 1)אד פריימןאהרון גינסבורג
וייד מקינטייר12 במאי 20161.174516דוגמה מעוותת (חלק 2)Perverse Instantiation (Part 2)דין וואייטג'ייסון רוטנברג19 במאי 20161.29
העונה הרביעית שודרה בארצות הברית מ-1 בפברואר 2017 עד ל-29 באפריל 2017, הייתה פגרה של חודש והשידורים חזרו מ-26 באפריל עד ל-24 במאי 2017.
שוואלטרמורגן גנדל1 במרץ 20171.0251 6אנחנו נצמחWe Will Riseדין וואייטשרמיין דגרטה15 במרץ 20170.9852 7תן לי מקלטGimme Shelterטים סקאלןטורי הודג' ברטון
רון מילבאואר22 במרץ 20170.90538תסביך אלוהי God Complexעומאר מאדהאלורן מואיר29 במרץ 20170.97549נא לא להחיותDNRמירנדה קווקמאירזי אלמאס26 באפריל 20170.815510מותו כולם, מותו בשמחהDie All, Die Merrilyדין וואייטאהרון גינזבורג
וייד מקינטייר3 במאי 20170.855611הצד השניThe Other Sideהנרי איאן קיוזיקג'ולי בנסון
שאונה בנסון10 במאי 20170.865712הנבחריםThe Chosenאלכס קלימנוסאהרון גינזבורג
וייד מקינטייר17 במאי 20170.835813אש קדמוניתPraimfayaדין וואייטג'ייסון רוטנברג24 במאי 20170.91
העונה החמישית שודרה בארצות הברית מ-24 באפריל 2018 עד ל-7 באוגוסט 2018.
מספר פרק מספר פרק בעונה שם הפרק בעברית שם הפרק באנגלית בימוי כתיבה תאריך שידור מקורי (ארצות הברית) צופים59 1 עדןEdenדין ויאטג'ייסון רוטנברג24 באפריל 20181.4360 2מלכה אדומהRed Queenפי.ג'יי פסקהטורי יוז ברטון1 במאי 20181.0261 3הענקים הישניםSleeping Giantsאהרון גינזבורג
שאונה בנסון17 ביולי 20180.8669 11השנה האפלהThe Dark Yearאלקסיס קלימנוסהיידי קול מקאדאמס24 ביולי 20180.857012דמוקלס (חלק 1)(Damocles (Part 1דין ויאטג'סטין ג'ואל גילמר31 ביולי 20180.887113דמוקלס (חלק 2)(Damocles (Part 2דין ויאטג'ייסון רוטנברג7 באוגוסט 20180.99
העונה השישית עלתה לשידור בארצות הברית ב-30 באפריל 2019.
העלילה מתרחשת 97 שנים לאחר שמלחמה גרעינית השמידה כמעט לחלוטין את החיים על פני כדור הארץ.
הניצולים הם תושבי 12 תחנות חלל שהיו במסלול היקפי סביב כדור הארץ בזמן המלחמה.
התחנות התאחדו לתחנה אחת גדולה בשם "התיבה", שבה חיים כ-2,400 בני אדם.
בתיבה מתגוררים תושבים שהיו שייכים בעבר למדינות שונות.
המשאבים בתחנה מוגבלים, ולפיכך כל פשע, ללא תלות בטבעו וברמת חומרתו, גורר אחריו עונש מוות ("הרחפה"), וזאת למעט אם לנאשם טרם מלאו 18 שנים.
במקרה זה הוא נשאר במעצר עד לבגרותו.
לאחר שהתברר כי כשל קריטי במערכת ייצור החמצן של התיבה מחייב דילול אוכלוסייה מיידי, 100 עבריינים צעירים נשלחים אל פני כדור הארץ בניסיון אחרון לבדוק האם בכל זאת ניתן להתקיים על פני הכוכב.